AFFIES VS GREY COLLEGE OPSOMMING 1923 - 2016 - AFFIES RUGBY
AFFIES VS GREY COLLEGE OPSOMMING 1923 - 2016
Affies en Grey speel sedert 1923 teen mekaar. Dit sal die 42ste keer wees wat die twee skole teen mekaar speel.
'n Kort opsomming van die pad wat geloop is vandat die eerste wedstryd in 1923 gespeel is volg hierna.
1923 – In die AHS jaarblad is daar ‘n verwysing na ‘n wedstryd teen ‘n skool van Bloemfontein. In Januarie 2016 is dit vasgestel dat dit teen Grey College was en die eerste wedstryd tussen die 2 skole in 1923 gespeel is en nie in 1953. In die Volkstem van September 1923 is daar geskryf dat daar ‘n wedstryd beplan is tussen die sterkste skole van die Vrystaat(Grey College) en Transvaal (Pretoria Boys High). Vir een of ander rede kon PBHS nie speel nie en het Affies en Grey vir die eerste keer op 29 September 1923 teen mekaar gespeel in Pretoria. Dit was die eerste jaar wat Affies teen PBHS se 1e span gespeel het sedert Affies se ontstaan in 1921. Grey wen die wedstryd 0 – 7.
1968 - Piet Delport (Std 8) gekies om sy 1e wedstryd vir die 1e span teen Grey College te speel. Hy speel in die oggend vir die 1e Tennisspan en in die middag speel hy vir die Witbulle.
1992 - Speel net die 1e spanne teen mekaar op 'n rugbydag in Nigel. Andre
Watson was die skeidsregter gewees.
1998 - Affies wen vir die eerste keer meer wedstryde as Grey in hulle jaarlikse kragmeting.
2000 - Na 'n hewige donderstorm voor die hoofwedstryd word die 1e span wedstryd uitgestel na ‘n weeksdag in die week daarna. Die wedstryd eindig gelykop 17 elk en Francois Swart teken al Affies se punte aan.
2005 - Affies wen
2006 - Affies wen
2006 - Herman van Dyk van Affies het die volgende ervaring gehad in 2006. Na hy vir die 1e span in die begin van die jaar gespeel het, speel hy na n besering vir die 3e span teen Grey. Hy is reserwe vir die 2e span en speel as reserwe vir die 2e span. Die afrigters behou hom as reserwe vir die 1e span en hy speel ook vir die 1e span as reserwe.
2011 - Die treinrit met die wegwedstryd is nou 'n busrit vanaf 2011. Die langgg stories wat vertel word oor wat op die treinritte gebeur het is stories wat nie maklik op skrif gestel sal word nie!
2012 en 2013 - Na 2005/6 is dit slegs die 2e keer dat Affies tuis en weg teen Grey wen.
2012 - Die 1e span speel in die wedstryd teen Grey met wat op die oog af lyk na nuwe groen kouse met geen strepe nie. Sonder die medewete van die afrigters het die spelers besluit om die kouse te vou dat dit net groen was sonder strepe. Verduideliking na die tyd is dat hulle gedink het dit lyk mooi sonder die strepe!
2015 - Affies wen
Wen 6 – 96, 05,06,12,13,15.
Gelykop 5 – 56, 93, 98, 00, 01.
Grootste wen vir Grey 47 - 10 in 2007
Grootste wen vir Affies 25 - 3 in 1996
Meeste punte in 'n wedstryd 82 in 2016
Die minste totale aantal wedstryde gespeel sedert 1993 was 18 in '93 en '94 en die meeste, 29 in 2014.
Vir die tellings per jaar kyk hier.